بتخبّر القدّيسة تريزيا الطفل يسوع عن فترة مرضها كانت محرورة كتير و الممرضة جابتلها شي سخن تدفّيلها إجريها فيه.
صلّت تريز للربّ و قالتلو يا يسوع انا عم بحترق و عم يجيبولي إشيا سخنة كمان يا ريت فيّي أشرب نص كبّاية مَي!
بس بتعرف يا يسوع أنا فرحانة كتير لو موجوعة لأنّي عم ساعدك تا نخلّص نفوس.
فلّت الممرّضة من عندها و من المفروض ترجع تاني يوم.
بتتفاجأ تريز فيها راجعة بعد دقيقة و جايبتلها شراب بارد!!
تريز زغيرة السما صارت شفيعة لكتار مِنّا، ورودها ملّوا الدني و ما حدا قَصَدها رجع خايب هيّي اللي قضت حياتها عالأرض توزّع حُبّ و كمّلت نفس الشي بس صارت بالسما!